Carlos Guimarães Pinto

**Carlos Manuel Guimarães Oliveira Pinto,**  máis coñecido coma **Carlos Guimarães Pinto**  (Espinho, Portugal, 21 de agosto de 1983) é un economista, autor, profesor universitario e político portugués. Foi o segundo presidente do partido político Iniciativa Liberal, ata que abandonou o cargo en 2019, sendo sucedido por João Cotrim de Figueiredo .  Foi elixido deputado na Asemblea da República de Portugal nas eleccións lexislativas de 2022, pola circunscrición de Porto .

## Biografía 
Carlos Guimarães naceu en Paramos, no concello de Espinho, onde pasou a súa infancia e estudou o ensino secundario.

Licenciouse en Economía pola Universidade do Porto en 2006. Un ano despois trasladouse aos Emiratos Árabes Unidos, onde traballou como consultor de telecomunicacións e estratexia dixital.  Durante este tempo, coescribiu un libro, participou en blogs e xornais de intervención política centrándose na crise económica de Portugal. Regresou a Portugal en 2015 para doutorarse en Economía, despois de defender a súa tese de doutorado en 2021.

É investigador da área de Economía Internacional e deputado elixido pola Iniciativa Liberal.

Guimarães Pinto padece dun lixeiro tartamudeo, condición que el mesmo recoñece abertamente. É agnóstico. 

### Política 
É autor de varios artigos de análise económica e blogs. Deuse a coñecer ao público a través das súas crónicas en xornais económicos, especialmente na web informativa *ECO* e no blog *O Insurgente* . Foi convidado a liderar o partido Iniciativa Liberal tras a dimisión do anterior presidente Miguel Ferreira da Silva.  Con el mesmo liderando o partido, a Iniciativa Liberal conseguiu elixir un deputado, para o círculo electoral de Lisboa, nas primeiras eleccións lexislativas que o partido disputou, converténdose así no primeiro partido en defender abertamente o liberalismo europeo na Asemblea da República. 

O 25 de xaneiro de 2021 anunciou, xunto con Adolfo Mesquita Nunes (antigo polítoco do CDS-PP ) e Carlos Moreira da Silva, a creación do think tank MaisLiberdade , que se dedica a compartir información e datos sobre políticas liberais en todo o mundo. En decembro de 2021 anunciou a súa candidatura, de novo polo partido IL, á Asemblea da República, para o cargo de deputado . Preséntase pola Circunscripción Electoral do Porto, onde reside, a pesar de nacer no distrito de Aveiro.

O 30 de xaneiro de 2022 foi elixido Deputado de Iniciativa Liberal polo Círculo de Porto.

## Bibliografía 
* *A força das ideias: histórias de uma eleição*. Portugal: Alêtheia. 2020. ISBN 9789898906588
* *A crise resolvida. Portugal: edição de autor*. 2013. ISBN 9781482397451

### Coautor 
* 
* *Juntos, Somos Quase um um 31: Liberais à Solta!*. Portugal: Alêtheia. 2019. 
* *Linhas Direitas: Cultura e Política à Direita*. Portugal: Dom Quixote. 2019. ISBN 9789722069212
* *Milhões a Voar: as mentiras que nos contaram sobre a TAP*. Portugal: Alêtheia. 2022. ISBN 9789899077331

## Notas 
## Ligazóns externas 
* Declaración política presentada ao Congreso dos Partidos Liberais Europeos (ALDE)
* Biografía de autor en Esfera dos Livros, Carlos Guimarães Pinto
* Carlos Guimarães Pinto: do Dalai Lama ao liberalismo, por Sara Capelo, sábado, 14.09.2019